钦定古今图书集成/理学汇编/文学典/第118卷 > 王孟煦
## 钦定古今图书集成/理学汇编/文学典/第118卷 > 王孟煦

按《青州府志》：“孟煦，安丘人。丰姿朗迈，幼孤嗜学，为文
俊逸，试辄居首。丙子中乡试，丙戌举进士，馆选高等，
以不屑就课试。出为礼科给事中，弹劾权要，疏留中。
陞河南佥事，转副使，督四川学政，校士专行检，有持
内阁书干请者，笞遣之。乡贵居间，一不听，几为所毒。
已陞参政，幡然致政归。公于诗文法汉唐，高迈闲远”，
有餐霞御风之致，字宗羲、献，兼入米颠。然性简旷，不
肯作应酬，一语一字，故罕传者。有《云耕山房稿》，藏于
家。